open-index/open-wikipedia-markdown huggingface dataset:
Retkikunta 26

**Retkikunta 26** () oli Kansainvälisen avaruusaseman 26. miehistö.

Retkikunta 26 alkoi Sojuz TMA-18:n irtautuessa asemasta 26. marraskuuta 2010 kello 1:23 UTC. Asemalle jääneet Retkikunta 25:n miehistön jäsenet Scott J. Kelly, Aleksandr Kaleri ja Oleg Skripotška jatkoivat Retkikunta 26:n jäseninä. Kolme uutta miehistön jäsentä saapuivat Sojuz TMA-20:n mukana asemalle 17. joulukuuta 2010. 

## Miehistö

;Lähde: NASA
## Varamiehistö

*Ronald Garan - Komentaja
*Anatoli Ivanišin
*Sergei Revin
*Anton Škaplerov

## Media

## Lähteet

## Aiheesta muualla

*NASAn Expedition 26 Main Page  
*Kansainvälisen avaruusaseman NASAn kotisivu 
*Retkikuntien 25/26 lehdistöpaketti  (6,7 Mt Pdf-tiedosto) 
*kansainvälisen avaruusaseman miehistöt
Alaanin kieli

**Alaanin kieli** on muinaisten alaanien puhuma kuollut iranilainen kieli.

Alaanit eriytyivät Kaspianmeren ja Kaukasuksen pohjoispuolella sekä Donin alueella asuneista sarmaateista 100-luvulla eaa. Hunnit kukistivat heidät vuonna 372. Osa alaaneista lähti mukaan suureen kansainvaellukseen ja loput asettuivat Kaukasuksen pohjoisrinteille. 800–900-luvuilla Pohjois-Kaukasian alaanit ylläpitivät suhteita kasaareihin ja Bysanttiin, josta he omaksuivat kristinuskon. Mongolivalloittajat tuhosivat alaanien valtion 1200-luvulla. Kaukasian keskiosan vuoristoseudulle vetäydyttyään he sekoittuivat alueen alkuperäisväestöön ja muodostivat nykyisen osseettien kansan.

Alaanin kieltä voidaan pitää skyytin ja osseetin kielen historiallisena välimuotona. Se kuuluu iranilaisten kielten itäiseen ryhmään. Kirjallisista muistomerkeistä huomattavin on kreikkalaisin kirjaimin kirjoitettu Zelentšukin hautakivi. Hyvin niukan aineiston perusteella alaani muistuttaa eniten osseetin kielen digorin murretta.

## Lähteet
Father Christmas (kappale)

**Father Christmas** on brittiläisen The Kinks -yhtyeen marraskuussa 1977 vain singlenä julkaistu jouluaiheinen kappale. Kappale ei saavuttanut ilmestyessään kaupallista menestystä yhtyeen kotimaassa.

Kappale kertoo miehestä, joka ei ole koskaan uskonut joulupukkiin, mutta päättää silti pukeutua pukiksi viihdyttääkseen ihmisiä tavaratalon edessä. Ryhmä köyhiä pikkupoikia pahoinpitelee hänet ja vaatii ”pukkia” antamaan heille rahaa lelujen sijaan – lelut joutavat heidän mielestään rikkaille pojille. Yksi pojista pyytää lisäksi pukkia antamaan isälleen työpaikan ja itselleen konekiväärin, jotta voisi pelotella muita lapsia. Kappaleen tekstin voikin tulkita muistutukseksi köyhissä oloissa joulun viettävien lasten puolesta.

Kappale soi elokuvan *[[Velipuolet]]* lopussa.

## Kappaleet
**A-puoli**
#
**B-puoli**
#

## Singlepainokset

## Lähteet
Painokset: kindakinks.net: Kinks Discography

### Viitteet
2-etyyliheksanoli

**2-etyyliheksanoli** on rasvaliukoinen orgaaninen yhdiste (alkoholi), joka on huoneenlämmössä (20&nbsp;°C) olomuodoltaan väritön neste, jolla on tunnusomainen makeahko, imelä haju,  mikäli yhdisteen hajukynnys ylittyy. Sen kemiallinen kaava on C8H18O ja rakennekaava CH3(CH2)3CH(CH2CH3)CH2OH. Aineesta käytetään myös nimiä *2-etyyli-1-heksanoli* ja *2-etyyliheksyylialkoholi*.

2-etyyliheksanolin moolimassa on 130,228&nbsp;g/mol, sulamispiste −76&nbsp;°C, kiehumispiste 184–185&nbsp;°C, tiheys 0,83&nbsp;g/cm3, liukoisuus veteen 20&nbsp;°C lämpötilassa huono eli 1,0&nbsp;g&nbsp;/&nbsp;1&nbsp;000&nbsp;ml, leimahduspiste 73&nbsp;°C, itsesyttymislämpötila 231&nbsp;°C, taitekerroin 1,43–1,433 ja CAS-numero 104-76-7.

2-etyyliheksanoli on rakennusten sisäilmassa kosteus- ja mikrobivauriota ilmaiseva yhdiste. Eräät homeet, kuten Aspergillus versicolor ja sädesienet (streptomykeetit, aktinomykeetit) tuottavat 2-etyyliheksanolia. Ainetta voi syntyä myös emäksisissä olosuhteissa rakennekosteuden vaikutuksesta PVC-mattojen valmistuksen yhteydessä pehmittiminä käytettyjen ftalaattien hajoamistuotteena.

## Ympäristö- ja terveysvaikutukset
2-etyyliheksanoli on erittäin helposti haihtuva yhdiste. Lyhytaikainen altistus aineelle ärsyttää silmiä, ihoa sekä hengitysteitä.

## Valmistus ja käyttö
2-etyyliheksanolia valmistetaan prosessissa, joka lähtee propeenista. Propeenista valmistetaan hydroformylaatiolla butanaalia, joka emäksisen katalyytin vaikutuksesta reagoi aldolikondensaatiolla. Tässä reaktiossa muodostuva 2-etyyli-2-heksenaali vedytetään 2-etyyliheksanoliksi. Sekä hydroformylaatio- että vedytyskatalyytteinä käytetään koboltti- tai rodiumyhdisteitä.2-etyyliheksanolia käytetään liuottimena ja erityisesti valmistettaessa muovin pehmentiminä käytettäviä ftalaattiestereitä. Tällaisia ovat muun muassa di(2-etyyliheksyyli)ftalaatti, di(2-etyyliheksyyli)adipaatti ja di(2-etyyliheksyyli)tereftalaatti.

## Lähteet

* Muovimattopinnoitteisen lattiarakenteen VOC-emissiot sisäilmaongelmatapauksissa Pdf

## Aiheesta muualla

*
*Ositum.fi: 2-etyyliheksanoli 
*PubChem: 2-ethylhexanol 
*Kyoto Encyclopedia of Genes and Genomes (KEGG): 2-Ethyl-1-hexanol 
*ChemBlink: 2-Ethylhexanol
Disentis/Mustér

**Disentis/Mustér** (, retorom. **Mustér**, virallisesti Disentis/Mustér) on sveitsiläinen kunta Graubündenin kantonissa. Disentiksessä oli vuoden 2014 lopulla 2&nbsp;058 asukasta. Väestömäärältään Disentis on Surselvan hallintoalueen 19 kunnasta kolmanneksi suurin. 

## Maantiede ja liikenne
Disentis sijaitsee läntisessä Graubündenissä, Reinin yhden alkuhaaran, Vorderrheinin varrella, Surselvan laaksossa. Kunnan matalin kohta on vajaan 1&nbsp;000 metrin korkeudella ja korkein kohta 3&nbsp;164 metriä korkea Tödivuori.

Vorderrheinin laaksoa Churista seuraava maantie haarautuu Disentis/Mustérissa: toinen tie jatkaa Oberalppass-solan yli Urin Andermattiin, toinen kääntyy etelään Lukmanierpass-solan yli kohti Ticinoa ja Bellinzonaa. Rhätische Bahnin ja Matterhorn Gotthard Bahnin rautatiet yhdistyvät Disentis/Mustérissa.

## Kieli
Mustér on vahvimpia retoromaanin kielen alueita: alueen valtakieli on retoromaani ja sen paikallinen murre sursilvan (). Vuonna 2000 75 % mustériläisistä hallitsi parhaiten retoromaanin. 

## Talous ja nähtävyydet
Disentis/Mustérin talous perustuu paljolti matkailuun. Sen kylänäkymää hallitsee edelleen toiminnassa oleva benediktiiniläisluostari, jonka toiminta on peräisin 700-luvulta. Siellä on myös lukio ja museo.

## Lähteet
* 

### Viitteet

## Aiheesta muualla
*
Catherine Coleman

**Catherine Grace "Cady" Coleman** on yhdysvaltalainen kemisti, entinen Yhdysvaltain ilmavoimien upseeri ja nykyinen NASAn astronautti. Hän on kahden avaruussukkulalennon veteraani. Hän toimi Kansainvälisen avaruusaseman Retkikunta 26:n ja Retkikunta 27:n miehistön jäsenenä.

Coleman suoritti kemian alemman korkeakoulututkinnon (B.Sc.) Massachusetts Institute of Technologyssa (MIT) vuonna 1983 Yhdysvaltain ilmavoimien opiskelijana. Valmistumisen jälkeen hän liittyi  Yhdysvaltain ilmavoimiin vänrikkinä jatkaen tohtorintutkinnon suorittamista MIT:ssä. Hän siirtyi suorittamaan aktiivipalvelusta ilmavoimien Wright-Patterson Air Force Basessa tutkimuskemistinä. Työssään hän osallistui NASAn Long Duration Exposure Facility -koesatelliitin pinnan analysointiin konsulttina. Vuonna 1991 hän suoritti tohtorintutkinnon polymeeritieteessä ja koneenrakennuksesta. Hän erosi ilmavoimista marraskuussa 2009.

Coleman valittiin NASAn astronauttikoulutukseen vuonna 1992 tehtäväspesialistiksi. Hän on osallistunut kahdelle avaruussukkulalennolle. Vuonna 1995 hän oli STS-73:n miehistössä tiedelennolla USML-1 koejärjestelyiden käsitellessä bioteknologiaa, palamista (combustion science) ja nesteiden fysiikkaa.  Coleman osallistui vuonna 1999 toiselle avaruussukkulalennolleen STS-93. Tehtäväspesialistina hän vastasi  Chandra-avaruusteleskoopin ja sen rakettivaiheen siirrosta sukkulan rahtiruumasta avaruuteen.

Coleman työskenteli sukkuloiden ja ISS-avaruusaseman robottikäsivarren operaatioiden ja koulutuksen johdossa. Coleman laukaistiin 15. joulukuuta 2010 (16. joulukuuta Baikonurin aikaa) lennolla Sojuz TMA-20 avaruuteen liittymään ISS-avaruusaseman Retkikunta 26:n miehistön jäseneksi. Hän palasi Maahan 24. toukokuuta 2011 lennolla Sojuz TMA-20.

Coleman on naimisissa lasitaiteilija Josh Simpsonin kanssa.

## Katso myös
*Luettelo naisavaruuslentäjistä

## Lähteet

## Aiheesta muualla

*NASA:n elämäkertasivut 
*Speceacts.de:n elämäkerta 
*Retkikunta 26:tta edeltävä haastattelu  (28.10.2010)
Amber Riley

**Amber Patrice Riley** (s. 15. helmikuuta 1986 Los Angeles, Kalifornia, Yhdysvallat) on yhdysvaltalainen näyttelijä ja laulaja.

## Tausta

Amber Riley on kotoisin Los Angelesista. Hänellä on kaksi vanhempaa siskoa, Toiya ja Ashley. Hän pyrki 17-vuotiaana mukaan *[[American Idol]]* -kilpailuun, mutta ei päässyt jatkoon. Riley valmistui La Mirada High Schoolista vuonna 2004.

## Ura

Riley näytteli Mercedes Jonesia Foxin musikaalisarjassa *[[Glee]]* vuodesta 2009 aina sarjan päättymiseen vuoteen 2015 asti. Hänellä on ollut sarjassa useita laulusooloja. Riley on voittanut roolistaan muun muassa parhaan näyttelijäkokoonpanon SAG-palkinnon.

Vuonna 2013 Riley voitti *[[Dancing with the Stars]]* -kilpailuohjelman 17. kauden. Rileyn debyyttisingle ”Colorblind” julkaistiin huhtikuussa 2014. Helmikuussa 2016 vahvistettiin Rileyn näyttelevän pääroolin Effie Whitena musikaalissa *Dreamgirls*. Näytökset alkoivat Lontoon West End-teatterissa marraskuussa 2016.

Vuonna 2017 Riley muodosti musikaaliyhtyeen brittiläisten laulajien Beverley Knightin ja Cassidy Jansonin kanssa. Debyyttialbumillaan *Songs from Stage* he esittävät kappaleita musikaaleista kuten *[[Cats]]* ja *[[Rent (musikaali)|Rent]]*. Helmikuussa 2020 Riley tiedotti tulevasta EP-levystään.

Vuoden 2020 syksynä Riley aloitti musiikin julkaisemisen taiteilijanimellä RILEY. Hänen soolouransa ensijulkaisuja EP-levyllä "RILEY" ovat muun muassa BGE, Creepin ja A Moment.

## Filmografia
### Elokuvat

### Televisiosarjat

## Teatterirooleja

## Diskografia
* *Glee: The Music, Volume 1* (2009)
* *Glee: The Music, Volume 2* (2009)
* *Glee: The Music, Volume 3 Showstoppers* (2010)
* *Glee: The Music, The Christmas Album* (2010)
* *Glee: The Music, Volume 4* (2010)
* *Glee: The Music, Volume 5* (2011)
* *RILEY (2020)* 
** *A Moment*
** *Creepin (musiikkivideo tehty)*
** *Ride*
** *Hood Living*
** *Temporary*
** *BGE (musiikkivideo tehty)*

## Lähteet

## Aiheesta muualla

* 
* Amber Riley TV.com-sivustolla 
* Fox Broadcasting Company - Glee - Amber Riley
Sylkeväpunakobra

**Sylkeväpunakobra** tai punasylkeväkobra (*Naja pallida*) on Itä-Afrikassa elävä erittäin myrkyllinen kobralaji. Sen väritys vaihtelee lohenpunaisesta korallinpunaiseen tai ruskeaan. Kaulaa ympäröi leveä musta raita, joka näkyy parhaiten eläimen nostaessa etupäänsä ylös. Silmän alla on yleensä musta kyyneltä muistuttava kuvio. Sen pää on pieni ja pyöreä ja suurissa silmissä on pyöreät pupillit. Sylkeväpunakobra kasvaa 60–75&nbsp;cm pitkäksi. Kenian ja Sudanin puoliaavikoilla elävät yksilöt ovat punaisimpia ja levinneisyysalueensa pohjoisosissa Egyptissä taas ruskeimmillaan. Sylkeväpunakobra munii 6–15 munaa. Sen ravintoon kuuluvat pikkunisäkkäät, toiset käärmeet ja linnut.

## Puolustautuminen
Laji puolustautuu muiden kobrien tavoin nostamalla päänsä pystyyn ja levittämällä niskansa. Lisäksi sylkeväpunakobra nimensä mukaisesti sylkee uhkaajaansa kohti jopa 2 metrin päähän. Sen myrkkyhampaissa on pienet aukot, joista erikoislihakset puristavat myrkyn ulos. Käärmeen osumatarkkuus on erittäin hyvä. Sylkeväpunakobra tähtää hyökkääjän kasvoille, jolloin myrkkyä päätyy silmiin. Myrkky aiheuttaa silmissä hyvin inhottavaa kirvelyä, joka saa hyökkääjän perääntymään. Ihmisen silmiin joutuessaan sylkeväpunakobran myrkky saattaa aiheuttaa pysyviä vaurioita, ellei sitä huuhdella välittömästi pois. Käärmeen saalistaessa se ei sylje, vaan käyttää normaalia myrkkypuremaa uhrinsa pyydystämiseen.

## Lähteet

## Aiheesta muualla
* ITIS: ''Naja pallida'' 
* The University of Adelaide, Australia, Clinical Toxinology Resources: Naja pallida
Stand Up and Fight

**Stand Up and Fight** on Turisaksen kolmas studioalbumi, joka julkaistiin 23. helmikuuta 2011 Suomessa ja Japanissa. Albumi julkaistiin myös Euroopassa 28. helmikuuta ja Yhdysvalloissa 8. maaliskuuta 2011. Levyn tarina on osaksi jatkoa yhtyeen edelliselle albumille The Varangian Way, ja näin jatkaa kuvitteellisen viikinkijoukon matkaa Konstantinopolista eteenpäin 1000-luvun alkupuolella. Albumi nousi Suomessa virallisen albumilistan sijalle 5.

Albumin nauhoitukset alkoivat maaliskuussa 2010, joiden edistymisestä yhtye julkaisi YouTubessa studiopäiväkirjaa.

## Kappaleet
#
# 
#
#
#
#
# 
#
#

### Erikoispainos
#
# 
#

## Kokoonpano
* Mathias Nygård – laulu
* Jussi Wickström – kitara
* Olli Vänskä – viulu
* Tude Lehtonen – rummut
* Hannes Horma – basso
* Netta Skog – harmonikka

## Arvostelut
* Imperiumi.net: 
* Kaaoszine: 
* Rumba: 
* Soundi: 

## Lähteet

## Aiheesta muualla
* Stand Up and Fight Discogsissa 
*
HMS Paladin (G69)

**HMS Paladin** (viirinumerot G69 ja F169) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin 2. lokakuuta 1939 2. hätälaivueessa () John Brown and Companyltä Clydebankistä, missä köli laskettiin 22. heinäkuuta 1940. Alus laskettiin vesille 11. kesäkuuta 1941 ja valmistui vielä saman vuoden lopulla 12. joulukuuta, jolloin sen tarjoukseen perustunut hinta oli 411&nbsp;262 puntaa ilman Amiraliteetin toimittamia ase- ja viestijärjestelmiä.

## Palvelus
Alus muutettiin 1954 tyypin 16 fregatiksi. Se myytiin romutettavaksi 25. lokakuuta 1962.

## Lähteet
*
*
*

### Viitteet
Tatlustan Tabulov

**Tatlustan Zakerijevitš Tabulov** (, 1879 nykyisen Karatšai-Tšerkessian Abazan piirin Elburganin kylä – 16. helmikuuta 1956 Tšerkessk) oli tšerkessin- ja abazankielinen kirjailija, kansanperinteen tutkija ja yksi abazan kirjakielen alullepanijoista.

Tatlustan Tabulov kävi koraanikoulun ja opiskeli Ardonin hengellisessä seminaarissa, jonka hän jätti kesken. Vuonna 1914 hänet nimitettiin Elburganin alkeiskoulun opettajaksi, mutta jo seuraavana vuonna hän joutui eroamaan virastaan. Vuodesta 1920 lähtien hän työskenteli jälleen Elburganin koulun opettajana.

1920-luvulla Tabulov laati tšerkessinkielisiä aapisia ja oppikirjoja ja toimi tšerkessiläisen sanomalehden avustajana. Vuonna 1926 hän julkaisi kertomuksen ”Džalduz” ja vuonna 1929 tšerkessinkielisen näytelmä-, runo- ja laulukokoelman ”Zuli”. Vuosina 1933–1936 Tabulov laati yksinään ja muiden tekijöiden kanssa yhdeksän abazankielistä aapista ja oppikirjaa, jotka sisälsivät myös hänen omia kaunokirjallisia teoksiaan. Samaan aikaan hän työskenteli Tšerkessian opettajaopiston opettajana.

Vuonna 1937 Tabulov pidätettiin syytettynä abazan kielen ”vulgarisoimisesta”. Hänet vapautettiin vuonna 1939.

Toisen maailmansodan jälkeen Tabulov osallistui jälleen abazankielisten oppikirjojen laatimiseen. Vuodesta 1951 lähtien hän työskenteli Tšerkessian tieteellisessä tutkimusinstituutissa keräten ja julkaisten abazojen suullisen kansanperinteen kokoelmia. Kokoelma ”Zuli” julkaistiin abazan kielelle käännettynä vuonna 1958. Kirjailijan abazan- ja tšerkessinkieliset valitut teokset ilmestyivät vuonna 1982.

## Lähteet
HMS Panther (G41)

**HMS Panther** (viirinumero G41) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin lokakuussa 1939 toisessa hätälaivueessa () Fairfield Shipbuilding and Engineering Companyltä Govanista, missä köli laskettiin 15. heinäkuuta 1940. Alus laskettiin vesille 28. toukokuuta 1941 ja valmistui 12. joulukuuta, jolloin sen tilaukseen perustuneet valmistuskustannukset olivat 404&nbsp;046 puntaa ilman Amiraliteetin toimittamia ase- ja viestijärjestelmiä.

## Palvelus
Alus oli 9. lokakuuta 1943 häiritsemässä Kalymnosin edustan meriliikennettä, kun se joutui Saksan ilmavoimien syöksypommittajien maaliksi Scarpantonsalmen eteläpuolella. Alukseen osui kaksi pommia ja neljä pommia räjähti aluksen lähistöllä. Katkettuaan kahtia alus upposi nopeasti vieden mukanaan 33 miehistönjäsentä.

## Lähteet
*
*
*

### Viitteet
HMS Pathfinder (G10)

**HMS Pathfinder** (viirinumero G10) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin 2. lokakuuta 1939 nimellä *HMS Onslaught* toisessa hätälaivueessa () Hawthorn Leslie and Companyltä Newcastlesta, missä köli laskettiin 5. maaliskuuta 1940. Alus nimettiin uudelleen *HMS Pathfinderiksi* tilattaessa P-luokan aluksia. Alus laskettiin vesille 10. huhtikuuta 1941 ja valmistui 13. huhtikuuta 1942, jolloin sen tarjoukseen perustuneet valmistuskustannukset olivat 410&nbsp;905 puntaa ilman Amiraliteetin toimittamia ase- ja viestijärjestelmiä.

## Palvelus
Alus joutui 11. helmikuuta 1945 Akayabin eteläpuolella Pakseik Taungaw -joen suulla ilmahyökkäykseen, jossa se sai pahoja vaurioita lähelle osuneista pommeista muun muassa vasen moottori vaurioitui ja runko vaurioitui. Seuraavana päivänä tilapäiskorjausten valmistuttua alus lähti toisen moottorinsa voimin Ramree-saarelle, jossa korjauksia jatkettiin. Alus lähti 25. helmikuuta Colomboon vieraillen 27. helmikuuta Trincomaleessa. Se saapui 1 maaliskuuta Colomboon, jossa se siirrettiin telakalle.

Alus vapautui telakalta 25. maaliskuuta ja valmistautui jatkamaan matkaansa Britteinsaarille. Alus oli telakalla määritelty korjauskelvottomaksi ja oli määrätty reserviin. Alus lähti 13. huhtikuuta Bombayhin, josta se jatkoi 17. huhtikuuta Punaisenmeren ja Suezin kanavan kautta Britteinsaarille. Alus vaurioitui 26. huhtikuuta myrskyssä ylittäessään Punaistamerta ja joutui pysähtymään korjausten tekemiseksi. Alus saapui 11. kesäkuuta Dartmouthiin ja 16. kesäkuuta Plymouthiin, jossa se poistettiin palveluksesta.

Alus hinattiin heinäkuussa Dartmouthiin, jossa se ankkuroitiin reservialuksena. Alus valittiin marraskuussa 1946 pommitusmaaliksi ja muutettiin tehtävään Portsmouthissa. Alus oli 1947-1948 koeajoissa, joiden päätyttyä se sijoitettiin poistolistalle. Alus myytiin BISCOlle ja hinattiin Milford Haveniin, jonne se saapui 17. marraskuuta Howellsille romutettavaksi.

## Lähteet
*
*
*

### Viitteet
HMS Penn (G77)

**HMS Penn** (viirinumero G77) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin lokakuussa 1939 toisessa hätälaivueessa () Vickers Armstrongilta Barrow-in-Furnessista, missä köli laskettiin vielä saman vuoden lopulla 26. joulukuuta. Alus laskettiin vesille 12. helmikuuta 1941 ja valmistui 10. helmikuuta 1942, jolloin sen tarjoukseen perustunut hinta oli 408&nbsp;200 puntaa ilman Amiraliteetin toimittamia ase- ja viestijärjestelmiä.

## Palvelus
Alus sijoitettiin poistolistalle ja myytiin vuoden 1949 lopulla romutettavaksi The West of Scotland Shipbreaking Companylle, jonka romuttamolle Trooniin Ayrshireen se saapui 31. tammikuuta 1950.

## Lähteet
*
*
*

### Viitteet
HMS Petard (G56)

**HMS Petard** (viirinumero G56) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin 2. lokakuuta 1939 toisessa hätälaivueessa() nimellä *HMS Persistent* Vickers Armstrongilta Barrow-in-Furnessista, missä köli laskettiin vielä saman vuoden lopulla 26. joulukuuta. Alus laskettiin vesille 27. maaliskuuta 1941 nimellä *HMS Petard* ja valmistui 15. kesäkuuta 1942, jolloin sen tarjoukseen perustuva hinta oli 408&nbsp;200 puntaa ilman Amiraliteetin toimittamia ase- ja viestijärjestelmiä.

## Palvelus
Alus muutettiin 1953 alkaen tyypin 16 sukellusveneentorjuntafregatiksi Swan Hunterilla Belfastissa, mistä se palasi 1955. Alus makasi ankkurissa Devonportissa aina syyskuuhun 1960, jolloin se korvasi *[[HMS Ulysses (R69)|HMS Ulysseksen]]*. Alus oli huollettavana Chathamin telakalla huhtikuusta 1961 kesäkuuhun 1962, jolloin se palautettiin reserviin. Alus sijoitettiin 1966 poistolistalle ja myytiin 18. toukokuuta BISCOlle. Alus saapui 2. kesäkuuta romutettavaksi McLellanille Bo'nessiin.
  
## Lähteet

*
*
*

### Viitteet
HMS Partridge (G30)

**HMS Partridge** (viirinumero G30) oli Britannian kuninkaallisen laivaston P-luokan hävittäjä toisessa maailmansodassa.

## Valmistus

Alus tilattiin lokakuussa 1939 toisessa hätälaivueessa () Fairfield Shipbuilding and Engineering Companyltä Govanista, missä köli laskettiin 3. kesäkuuta 1940. Alus laskettiin vesille 5. elokuuta 1941 ja valmistui 22. helmikuuta 1942, jolloin tarjoukseen perustunut hinta oli noin 400&nbsp;000 puntaa ilman Amiraliteetin toimittamia ase- ja viestijärjestelmiä.

## Palvelus
Ollessaan Oranin edustalla sukellusveneidentorjuntatehtävässä 18. joulukuuta 1942 alukseen osui Saksan laivaston sukellusveneen *[[U-565]]* laukaisema torpedo. Aluksen kone- ja peräsinhuone täyttyivät vedellä katkaisten aluksen kahtia. Kumpikin aluksen puolisko upposi nopeasti 50 mailia Oranista länteen, jolloin 37 miehistönjäsentä sai surmansa. *[[HMS Penn (G77)|HMS Pennin]]* miehistö pelasti kaikkiaan 173 eloonjäänyttä.

 
## Lähteet
*
*
*

### Viitteet
Jelena Antonova (hiihtäjä)

**Jelena Vjatšeslavovna Volodina-Antonova** (; s. 22. huhtikuuta 1971 Oral) on kazakstanilainen hiihtäjä. Hän on osallistunut olympialaisiin viidesti vuosina 1994&ndash;2010. Antonovan paras olympiasijoitus on yhdestoista tila 4 × 5 kilometrin viestistä vuodelta 2002. Hän on sijoittunut henkilökohtaisessa kilpailussa parhaimmillaan 21:nneksi. Antonova on ollut mukana MM-kisoissa vuodesta 1995 lähtien ja on sijoittunut parhaimmillaan neljänneksi. Tuo tapahtui, kun Kazakstan oli neljäs viestissä Val di Fiemmen kisoissa 2003.

## Lähteet
Louis D. Lighton

**Louis Duryea Lighton** (1895 Omaha, Nebraska, Yhdysvallat &ndash;1963 Palma de Mallorca, Espanja) oli yhdysvaltalainen elokuvakäsikirjoittaja ja -tuottaja. Hän aloitti käsikirjoittajana 1920 ja seuraavan seitsemän vuoden aikana hän teki käsikirjoituksen 35 elokuvaan, joiden joukossa on muun muassa vuonna 1927 valmistunut *[[Siivet (elokuva)|Siivet]]*. Tuottajaksi Lighton siirtyi 1928. Hänen tuottamiaan elokuvia ovat muun muassa parhaan elokuvan Oscar-palkinnon saajaksi ehdolla olleet *[[Bengalin sankarit]]* (1935), *[[Meren urhoja]]* (1937) ja *[[Nykypäivän sankarit]]* (1938).

## Lähteet
Siaka Stevens

**Siaka Probyn Stevens** (24. elokuuta 1905 Moyamba, Brittiläinen Sierra Leone – 29. toukokuuta 1988 Freetown, Sierra Leone) oli sierraleonelainen poliitikko. Hän toimi maansa pääministerinä 1967–1971 ja presidenttinä 1971–1985.

Stevens toimi ammattiyhdistyksessä ja tuli tunnetuksi jo siirtomaa-aikana. Maansa itsenäistymisen jälkeen hän jäi aluksi oppositioon perustamansa puolueen APC:n (All People’s Congress) kanssa. Puolue voitti vuoden 1967 vaalit, ja Stevensistä tuli pääministeri. Pian sen jälkeen armeija kuitenkin kaappasi vallan. Siviilihallinnon myötä Stevens palasi valtaan seuraavana vuonna. Hän selvisi myös kahdesta muusta sotilasvallankaappauksesta. Vuonna 1978 APC:stä tuli ainoa sallittu puolue. Vuonna 1985 Stevens luopui vallasta vapaaehtoisesti, mikä oli harvinaista sen ajan afrikkalaisille valtionpäämiehille.

## Lähteet

## Aiheesta muualla
Fritzi Burger

**Friederike "Fritzi" Nishikawa** (o.s. **Burger**, 6. kesäkuuta 1910 Wien – 16. helmikuuta 1999 Portland, Yhdysvallat) oli itävaltalainen taitoluistelija, olympia- ja MM-mitalisti sekä Euroopan mestari.

Burger voitti urallaan olympiahopeaa Sankt Moritzin vuoden 1928 ja Lake Placidin vuoden 1932 talviolympialaisissa. Lisäksi hän voitti neljä MM- ja neljä EM-mitalia. Yleensä Burgerin mestaruudet esti samoilla areenoilla kilpaillut norjalainen Sonja Henie, jota Burgerin ei urallaan koskaan onnistunut voittaa. Ainoan arvokisojen kultamitalinsa, ensimmäisistä järjestetyistä EM-kilpailuista vuonna 1930, Burger voitti ennen maannaistaan Ilse Hornungia. Henie ei kyseiseen kilpailuun osallistunut. Itävallan-mestaruuskilpailuissa Burger voitti maansa mestaruuden vuosina 1928, 1929, 1910 ja 1931, oli hopella vuonna 1932 sekä pronssilla vuosina 1927 ja 1934.

Vuonna 1935 Burger meni naimisiin Shinkichi Nishikawan, helmipohatta Kōkichi Mikimoton lapsenlapsen kanssa.

## Lähteet
*Fritzi Burger – Sports Reference LLC.
Autoreseptori

**Autoreseptori** on presynaptinen reseptori, joka säätelee sitä stimuloivan välittäjäaineen vapautumista hermosolusta synapsirakoon. Autoreseptorit toimivat negatiivisena palautejärjestelmänä estäen solua erittämästä lisää välittäjäainetta synapsiin.

Mikäli autoreseptoria aktivoidaan voimakkaalla agonistilla, solu pyrkii vähentämään välittäjäaineen vapauttamista synapsiin. Mikäli autoreseptori suljetaan antagonistilla, pyrkii solu lisäämään välittäjäaineen vapautumista synapsiin.

Välittäjäaineiden määriä voidaan lisätä myös estämällä välittäjäaineen takaisinotto synapsista soluun, sekä vähentämällä välittäjäaineiden hajoamista MAO-estäjillä.

Hermosolujen välittäjäaineiden tasapainon ja määrien lisääminen tai vähentäminen soluissa ja synapseissa voi helposti aiheuttaa vahinkoa, koska joidenkin välittäjäaineiden (serotoniini, dopamiini) liian suuret määrät voivat olla soluille vahingollisia tai jopa tappavia.
Žagarė

**Žagarė** on Liettuan pohjoisosassa, Šiauliain läänissä ja lähellä Latvian rajaa sijaitseva kaupunki. Se on osa Joniškisin kunnallispiiriä. Vuonna 2010 kaupungin väkiluku oli 2 065 asukasta.

## Tunnettuja asukkaita
*Isaak Kikoin, neuvostoliittolainen fyysikko
*Louis Bookman, liettuanjuutalainen jalkapalloilija
*Yisroel Salanter, juutalainen rabbi

## Lähteet
Arttu Ahonen

**Arttu Ahonen** (s. 12. tammikuuta 1983) on suomalainen salibandyn pelaaja. Laitahyökkääjä pelaava Ahonen edustaa Salibandyliigassa pelaavaa Trackersia.

## Ura
Ennen Trackersiin siirtymistä Ahonen pelasi muun muassa I-divisioonaa RSS Laakassa ja myöhemmin III-divisioonaa Hämeenlinnan Härmässä ja II-divisioonaa SC Urbansissa.

## Lähteet
Tom Martin

**Tom Martin** (s. 11. toukokuuta 1964 Victoria, Brittiläinen Kolumbia, Kanada) on entinen kanadalainen jääkiekkoilija. Winnipeg Jets varasi hänet  vuonna 1982 numerolla 74. Hän pelasi NHL:ssä yhteensä 92 ottelua, joissa hän edusti Jetsin lisäksi Hartford Whalersia ja Minnesota North Starsia. Martinin on tehnyt tunnetuksi pelaajakauppa, jossa Seattle Breakers myi hänet vuonna 1983 Victoria Cougarsiin vaihdossa linja-autoon.

## Lähteet

## Aiheesta muualla
*
Nunnan tarina

**Nunnan tarina** (*The Nun’s Story*) on Fred Zinnemannin ohjaama yhdysvaltalainen draamaelokuva vuodelta 1959. Elokuva pohjautuu Kathryn Hulmen samannimiseen romaaniin. Elokuvassa Audrey Hepburn näyttelee sisar Lukea, joka lähetetään sairaanhoitajaksi Belgian Kongoon.

*Nunnan tarina* oli Oscar-ehdokkaana kahdeksassa eri kategoriassa, mutta jäi ilman palkintoja.

*[[The New York Times]]in* kriitikot valitsivat *Nunnan tarinan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Roolit

## Lähteet
Viekšniai

**Viekšniai** (samogiitiksiksi: *Vėikšnē*) on Liettuan luoteisosassa, Telšiain läänissä sijaitseva kaupunki. Se on osa Mažeikiain kunnallispiiriä. Vuonna 2010 kaupungin väkiluku oli 2 184 asukasta. Mažeikiai sijaitsee 17 kilometriä kaakkoon Viekšniaista.

## Tunnettuja asukkaita
* Mykolas Biržiška, liettualainen poliitikko

## Lähteet

## Aiheesta muualla
Joseph Saidu Momoh

**Joseph Saidu Momoh** (26. tammikuuta 1937 Binkolo, Brittiläinen Sierra Leone – 3. elokuuta 2003 Conakry, Guinea) oli sierraleonelainen poliitikko. Hän toimi maansa presidenttinä vuosina 1985–1992.

Ennen valtaannousuaan Momoh oli sotilasuralla ja nousi kenraalimajuriksi ja asevoimien ylipäälliköksi. Hänet valittiin presidentiksi vuonna 1985 vaaleissa, joissa hän oli ainoa ehdokas, ja syrjäytettiin sotilaskaappauksella vuonna 1992. Kaappauksen laukaisi tyytymättömyys siihen, miten Momoh hoiti edellisenä vuonna alkanutta sisällissotaa.

## Lähteet
Iiro Nurminen

**Iiro Nurminen** (s. 8. marraskuuta 1990) on suomalainen salibandyn pelaaja. Hyökkääjänä pelaava Nurminen edustaa Salibandyliigassa pelaavaa Steelersiä.

Nurminen on edustanut junioritasolla RuRua ja Trackersia.

## Lähteet
Robert Hinde

**Robert Aubrey Hinde** (26. lokakuuta 1923 Norwich – 23. joulukuuta 2016) oli englantilainen eläintieteilijä.

Hinde opiskeli eläintiedettä St John’s Collegessa Cambridgessa ja Balliol Collegessa Oxfordissa. Hän toimi St John’s Collegen rehtorina vuosina 1989–1994 ja oli Cambridgen yliopiston eläintieteen emeritusprofessori.

Hinde oli Britannian Pugwash-liikkeen johtaja ja on Britannian Humanistiliiton (British Humanist Association) huomattava tukija.

Uransa alkuaikoina Hinde tutki lintujen käyttäytymisominaisuuksia, mutta ryhtyi myöhemmin tutkimaan kädellisiä, etenkin reesusapinoita. Sitten hän tutki useita vuosia neljävuotiaiden ihmislasten ja äitien suhteita, ja lasten käyttäytymistä esikoulussa. Jäätyään eläkkeelle Hinde tutki sodankäynnin ja uskontojen olemusta biologian ja psykologian näkökulmista.

Hän on ollut Academia Europæan jäsen vuodesta 1990.

## Valikoima Hinden kirjoituksista
* Hinde, R. and Rotblat, J. (2003): *War no more: eliminating conflict in the nuclear age*. London: Pluto Press.
* Hinde, R.A. (2002): *Why good is good*. London: Routledge.
* Hinde, R.A. (1999): *Why gods persist: a scientific approach to religion*. London: Routledge.
* Hinde, R.A. (1997): *Relationships: a dialectical perspective*. Hove, UK: Psychology Press.
* Hinde, R.A. (1997): *War: some psychological causes and consequences*. Interdisciplinary Science Reviews, 22, 229-245.
* Hinde, R.A. (1991): *A biologist looks at anthropology*. Man, 26, 583-608.

## Lähteet
*Robert Hinden tutkijasivu, Cambridgen yliopisto  

### Viitteet
Naamioväijy

**Naamioväijy** (*Pitangus sulphuratus*) on Pohjois-, Keski- ja Etelä-Amerikassa tavattava tyranneihin kuuluva varpuslintu.

## Koko ja ulkonäkö
Naamioväijy on melko suurikokoinen varpuslintu ja voi kasvaa 21&ndash;26&nbsp;cm pitkäksi. Selästään ja siivistään laji on väriltään ruskea. Pää on musta lukuun ottamatta leveää valkoista silmäkulmajuovaa ja päälaen keltaista laikkua. Linnun kurkku on valkoinen. Vatsastaan naamioväijy on kirkkaan keltainen. Ulkonäöltään naamioväijy muistuttaa pikkunaamioväijyä (*Pitangus lictor*), joka on kuitenkin huomattavasti pienempi ja jonka nokka on pitempi kuin naamiöväijyllä. Koiraat ja naaraat muistuttavat toisiaan ulkonäöltään.

## Levinneisyys ja elinympäristö
Naamioväijyä tavataan alueelta, joka ulottuu Yhdysvalloista Texasin ja Louisianan osavaltioista etelään Keski-Amerikan läpi Etelä-Amerikkaan aina Argentiinaan saakka. Laji on myös siirretty Bermudan saarelle. Linnun elinympäristöä ovat vesialueiden läheisyydessä sijaitsevat pensaikot, avoimet metsiköt, puistot ja puutarhat. Trooppisilla seuduilla se välttelee tiheitä metsiä ja elää mieluummin avoimemmilla alueilla.

## Elintavat
Naamioväijy on äänekäs ja aggressiivinen lintu. Se on opportunistinen ruokailija ja sille kelpaavat hyönteiset, kalat, liskot, sammakot, lintujen poikaset, koiranruoka sekä hedelmät ja marjat, erityisesti banaanit.

Yhdysvalloissa lajin pesimäkausi alkaa huhtikuun loppupuolella ja Etelä-Amerikassa se kestää helmikuusta toukokuulle. Laji pesii jokien ja suoalueiden läheisyydessä. Suurikokoinen pesä rakennetaan puuhun heinistä, sammalista ja muista kasvikuiduista. Naaras munii kahdesta viiteen kermanvalkeaa munaa, joissa on muutamia punaruskeita pilkkuja. Sekä koiras- että naarasnaamioväijyt ruokkivat kuoriutuneita poikasia.

## Lähteet
Venäjän federaation ilmaliikennevirasto

**Venäjän federaation ilmaliikennevirasto** () eli **Rosaviatsija** (Росавиация) on Venäjän siviili-ilmailua ja -teollisuutta valvova kansallinen ilmailuviranomainen.

Venäjän vuokraamia länsimaisten yhtiöiden lentokoneita on jätetty palauttamatta omistajille Venäjän hyökättyä Ukrainaan helmikuussa 2022, ja Venäjä siirsi ne venäläisyhtiöiden omistukseen ja Venäjän rekisteriin. Venäläiset lentoyhtiöt oli jo aiemmin asetettu pakotelistalle, eikä niillä ole pääsyä EU:n ilmatilaan. Leasing-koneille ei saa valmistajan huoltoa eikä varaosia, vaan niissä joudutaan turvautumaan pimeisiin varaosamarkkinoihin ja lentoturvallisuus vaarantuu. Koneet ovat siksi myös EU-komission mustalla listalla, eikä niillä ole senkään vuoksi pääsyä EU:n ilmatilaan. Leasing-sopimuksella Venäjällä oli ennen hyökkäystä 600 yli 19-paikkaista ulkomaista lentokonetta kaikkiaan 1400 koneen kalustossa.

## Lähteet

## Aiheesta muualla
* Venäjän ilmaliikenneviraston sivusto
Seututie 518

**Seututie 518** eli Ahvenisentie johtaa Joensuun kaupunkiin kuuluvasta Enon kirkonkylästä Lieksaan. Nykyinen tielinjaus valmistui vuonna 1962 . Tie alkaa Kantatieltä 73 ja päättyy samalle tielle Kelvässä. Tie on myös toinen vaihtoehto reitille Enon ja Lieksan välillä. Kantatie 73 kulkee Uimaharjun kautta.
 
Tie risteää seututiehen 515 (Romppala-Ahvenisentie) Ahvenisen kylässä. Ahvenisen sillan kohdalla se ylittää Pielisestä alkavan ja Pielisjokeen jatkuvan Pielisen reitin. Joensuu–Kontiomäki-radan tie ylittää Kelvässä.

Tien läheisyydessä Kelvän kohdalla sijaitsee Vornan museotie. Myös Törnin–Männistön asekätkö on seututien 518 varrella.
## Lähteet
Love & Nature

**Love & Nature** on suomalaisen elektro-yhtye LCMDF:n esikoisalbumi. Aikaisemmin bändi tunnettiin nimellä Le Corps Mince de Françoise, mutta Malinin jätettyä yhtyeen vaihtui virallinen nimi lyhenteeksi.

Albumille on tehty kappaleita aina vuodesta 2007 lähtien, kun yhtye perustettiin. Lopullisen miksauksen kaikille kappaleille tekee Dave “Switch” Taylor, joka on miksannut musiikkia mm. M.I.A.:lle ja tuottanut musiikkia esim. Christina Aguileralle. Ensimmäinen singlejulkaisu levyltä oli "Something Golden" joulukuussa 2009. Toisena singlenä julkaistiin "Gandhi" lokakuussa 2010. Kolmas single levyltä on "Future Me", joka julkaistiin tammikuun 2011 alussa. Gandhille ja Future Me:lle on tehty myös musiikkivideot, jotka ovat nähtävissä yhtyeen Vevo-kanavalla. Kolmantena singlenä levyltä julkaistaan *Cool and Bored* kesäkuussa 2011.

Albumi debytoi Suomen virallisen listan sijalla 40.

## Kappaleet
# Take Me to the Mountains
# Gandhi
# Cool and Bored
# Future Me
# Hard Smile
# Something Golden
# We Are Cannibals
# Time (Have I Lost My Mind?) (Yeye Aha)
# Beach Life
# Pumping Heart Shaped Thing

## Arvostelut
* Dome.fi: 
* Jylkkäri: *ristiriitainen*
* Nyt.fi: 
* Rumba: 
* Soundi: 

## Lähteet

## Aiheesta muualla
* LCMDF MySpacessa
* LCMDF YouTubessa
* LCMDF Twitterissä
* LCMDF Facebookissa
* LCMDF Spotifyssa
Anna Demidova

**Anna Stepanovna Demidova** (); (26. tammikuuta (J: 16. tammikuuta) 1878 Tšerepovets, Venäjän keisarikunta – 17. heinäkuuta 1918 Jekaterinburg, Neuvosto-Venäjä) oli keisarinna Aleksandran Fjodorovnan naimaton hovineito, joka seurasi vuonna 1917 vangittua keisariperhettä karkotukseen Tobolskiin ja vuonna 1918 Jekaterinburgiin. Hän kuoli Ipatjevin talossa Uralin työläisten alueneuvoston puheenjohtajiston nimissä toimeenpannussa joukkomurhassa yhdessä Nikolai II:n perheenjäsenten, pääkokki Ivan Haritonovin, miespalvelija Aleksei Truppin ja henkilääkäri Jevgeni Botkinin kanssa heinäkuussa 1918. 

Anna Demidovan ruumiin jäännökset löydettiin vuonna 1991 joukkohaudasta Koptjakin metsästä, ja hänet haudattiin Pietari-Paavalin linnoituksen katedraaliin heinäkuussa 1998, päivälleen 80 vuotta surmatyön jälkeen. Demidovan maine palautettiin vuonna 2009.
Jurovski kuitenkin väitti polttaneensa Demidovan, mutta tämä on kuitenkin osoitettu Jurovskin valheeksi.
## Lähteet

## Aiheesta muualla
*Find a Grave: Anna Demidovan hautapaikka
Debra Sapenter

**Debora Elaine "Debra" Sapenter-Christopher** (o.s. **Sapenter**, s. 22. helmikuuta 1952 Prairie View, Texas) on entinen yhdysvaltalainen yleisurheilija. Hän valmistui Prairie View A&M Universitysta vuonna 1974 ja täydensi opintojaan Northwestern Universityssa. Hän kuului 4 × 400 metrin viestijuoksun hopeaa saaneeseen joukkueeseen vuoden 1976 kesäolympialaisissa Montrealissa ja sijoittui lisäksi kahdeksanneksi 400 metrin juoksussa. 

Sapenter voitti myös AAU-tittelit 440 jaardin (1974) ja 400 metrin (1975) juoksukilpailuissa. Vuoden 1975 Pan-Amerikan kisoissa hän sai hopeaa 400 metrin juoksussa.

Debra Sapenter-Speight valittiin SWAC (Southwestern Athletic Conference) Hall of Fameen vuonna 1995.

## Lähteet
Yhdystie 9202

**Yhdystie 9202** on seututieltä 926 Kemin lentoasemalle johtava yhdystie. Tien pituus on noin 750 metriä. Tie on päällystetty, kaksikaistainen ja hyväkuntoinen. Tie risteää Oulun-Tornion-radan tasoristeyksessä. Tien nopeusrajoitus on 60&nbsp;km/h.
Mika Moberg

**Mika Moberg** (s. 3. helmikuuta 1967 Helsinki) on suomalainen koripallotuomari.

Moberg aloitti pääsarjatuomaroinnin vuonna 1989. Hän ehti viheltää 319 ottelua ennen kuin lopetti tuomaroinnin vuonna 2000. Tätä ennen hänet oli valittu vuoden erotuomariksi vuosina 1994, 1996, 1998 ja 1999. Lisäksi hän oli noussut Euroliiga-tuomariksi. Vuonna 2010 Moberg teki paluun pääsarjatuomariksi.

## Lähteet
Carborundum

**Carborundum** on taidegrafiikan tekemiseen tarkoitettu syväpainomenetelmä, jossa kuva-aihe maalataan laatalle liiman ja carborundum-hiekan sekoituksella. Sana tulee carborundum-jauheesta, joka on piikarbidia eli piin ja hiilen muodostama keraaminen yhdiste. Carborundum on melko uusi menetelmä.

## Keksiminen ja käyttöönotto
Carborundum vedotusprosessin keksi amerikkalainen taidegraafikko ja vedostaja Dox Trash vuonna 1937 työskennellessään Yhdysvaltain valtion rahoittaman Federal Arts Projectin Philadelphiassa olevassa taidegrafiikan työpajassa. Trash huomasi, että carborundumia voi käyttää kuparisten vedoslaattojen valmistamiseen. Carborundumia oli käytetty aikaisemmin kivien puhdistamiseen ja hiomiseen litografiassa.

Tekniikkaa kehitettiin myös Ranskassa 1960-luvulla, kun ranskalainen taiteilija Henri Goetz havaitsi, että carborundum tarjosi mustetta varaavan "hampaan" ja että tekniikka voidaan yhdistää syväpainomenetelmään ja käyttää sen vaihtoehtona.

Suomessa carborundum on yleistynyt 1980-luvun lopulla.

## Prosessi ja lopputulos
Mitä enemmän carborundum-seoksessa on jauhetta, sen karkeampi on maalattu pinta ja sitä enemmän se ottaa painoväriä vastaan. Carborundum-työ tehdään yleensä alumiiniselle offsett-laatalle. Carborundumiin yhdistetään usein kuivaneulalla tehtyjä viivoja. Painojälki voi muistuttaa akvatintaa.

Koska laatalla on materiaalia reliefinomaisesti, se voi tuoda vedokseen kolmiulotteisuutta. Myös värillisiä vedoksia voidaan tehdä menetelmällä, jossa samalle laatalle levitetään pienillä värityynyillä tai siveltimillä useampia värejä. Värillisiä töitä voi tehdä myös tekemällä jokaiselle värille oma laattansa. Carburundumlaatta kuluu voimakkaasti vedostaessa eikä siitä voida ottaa kovin suuria vedossarjoja.

Tuloksena saadaan usein uhkean maalauksellista jälkeä.

Läheistä sukua carborundumtekniikalle on collagrafia, jossa laattaan liitetään tai valetaan erilaisia materiaaleja kollaasin tapaan.

## Lähteet
MM-rallikausi 1984

**MM-rallikausi 1984** oli järjestyksessään rallin maailmanmestaruussarjan 12. kausi. Kausi sisälti samat osakilpailut kuin edelliskautena. Audin Stig Blomqvist oli mestari, lyöden hallitsevan maailmanmestarin ja tallikaverinsa Hannu Mikkolan. Audi voitti myös valmistajien mestaruuden jättäen taakseen toiseksi tulleen Lancian sekä tällä kaudella debytoineen Peugeotin.

## Yhteenveto

Saksalainen Audi Sport kokosi kaudelle neljä parasta kuljettajaa, kun hallitseva mestari Hannu Mikkola ja ruotsalainen Stig Blomqvist jäivät Audille ja myös kaksinkertainen maailman mestari Walter Röhrl kaapattiin takaisin Lancialta. Lancia piti Markku Alénin ykköskuljettajaan tallikavereinaan Miki Biasion sekä Attilio Bettega. Lancian päällikkö Cesare Fiorio palkkasi Henri Toivosen Porschelta ajamaan muutaman kilpailun.

Blomqvist osoittautui paikkansa arvoiseksi voitettuaan viisi kauden osakilpailusta ja hän Hannu Mikkolan kanssa dominoivat koko kautta. Audi vakiinnutti nopeasti paikkansa valmistajien piikkipaikalla voitettuaan kuusi kahdeksasta ensimmäisestä osakilpailusta. Mikkola joutui nöyrtymään toiseen sijaan, vaikka hän ajoikin hyvän kauden ja sijoittui palkintopallille kahdeksan kertaa. Markku Alén ei kyennyt vastaamaan Audin vauhtiin ja otti vain yhden voiton Lancia Rally 037:llä.

Loppukaudesta Ari Vatanen palasi rallimaailmaan Peugeot 205:n ratissa ja voittikin kolme neljästä viimeisestä kilpailusta, joista Jyväskylän suurajo oli Vatasen kotikilpailuvoiton lisäksi 205-mallin ensimmäinen voitto. Talli sijoittui lopulta neljänneksi loppupisteissä. Jean Todtin johtaman Peugeotin rallitiimi osoitti loppukauden otteillaan, että siitä voisi olla Audin syrjäyttäjäksi.

Kuten edellisinä kausina, kaikki 12 osakilpailua laskettiin mukaan kuljettajien mestaruustaistoon, kun taas valmistajien mestaruussarjaan laskettiin mukaan 10 osakilpailua, jättäen pois Ruotsin rallin sekä Norsunluurannikon rallin.

## Kauden kilpailut

## Tulokset
### Pistejärjestelmä

### Kuljettajien MM-sarja

### Valmistajien mestaruus

## Lähteet

## Aiheesta muualla
* Kausi 1984 eWRC-sivustolla
Pekka Saros

**Pekka Saros** (s. 6. lokakuuta 1961) on suomalainen koripalloerotuomari.

Saros aloitti pääsarjatuomarina kaudella 1987–1988. Vuonna 1989 hän teki ensiesiintymisensä kansainvälisissä koripallo-otteluissa. Vuonna 2010 Saros saavutti 800 vihelletyn pääsarjaottelun rajan, jolloin hän oli eniten otteluita viheltänyt Korisliiga-tuomari. Lisäksi hän on viheltänyt yli 300 kansainvälistä ottelua. Joulukuussa 2015 Saros tuomitsi tuhannennen Korisliiga-ottelunsa. Hän on kaikki palloilulajit huomioiden eniten otteluita Suomen aikuisten pääsarjoissa tuominnut henkilö. 1200. Korisliiga-ottelunsa Saros tuomaroi 27. helmikuuta 2021.

Saros toimii Akvarellin koulun rehtorina. Sitä ennen hän toimi Kaurialan koulun rehtorina. Hänen poikansa on jääkiekkomaalivahti Juuse Saros.

## Lähteet
Ilkka Weijo

**Ilkka Weijo** (s. 1960 Tampere) on suomalainen entinen pääsarjatason koripallotuomari.

Weijo aloitti pääsarjatuomarina kaudella 1988–1989. Vuonna 1991 hän vihelsi ensimmäisen kansainvälisen ottelunsa. Vuosina 2002–2006 hänet valittiin neljästi vuoden erotuomariksi. Vuonna 2005 hänestä tuli eniten pääsarjaotteluita viheltänyt tuomari. Nykyisin kärkisijalle on noussut Pekka Saros.

## Lähteet
Sauna Arla

**Sauna Arla** oli vuosina 1929–2022 Helsingin Kalliossa toiminut yleinen sauna. Se sijaitsi osoitteessa Kaarlenkatu 15; sisäänkäynti sijainti Kaarlenkadun ja Helsinginkadun kulmassa porttikongin takana. Sauna Arla perustettiin palvelemaan maalta kaupunkiin muuttavan väestön hygieniatarpeita.

## Yleistä

Sauna Arla lämmitettiin keskiviikosta sunnuntaihin. Kertalämmitteisessä biokaasulla toimineessa kiukaassa oli yli tuhat kiloa kiviä. Arla oli Helsingin ainoa kaasulla lämmitetty yleinen sauna. Kaupunkikaasuun kiukaat kytkettiin vuonna 1970.

Sauna Arla toimi kahdessa kerroksessa: alakerrassa sijaitsivat naisten saunatilat ja yläkerrassa miesten. Kerrosten välillä sijaitsevassa portaikossa oli vaihtuva valokuvanäyttely. Saunassa kävi viikoittain pesijä ja kuppari.

2000-luvulla yleisten saunojen suosion kasvun myötä Sauna Arlan asiakaskunta nuortui. Aikaisemmin asiakkaina kävi lähialueen väki, sittemmin saunassa vierailtiin kauempaakin. Saunan omistajana ja isäntänä toimi vuosina 2006–2022 Kimmo Helistö.

### Lopettaminen
Vuoden 2022 kesätauon jälkeen saunaa ei enää avattu. Koronapandemia ja Venäjän hyökkäys Ukrainaan nostivat kaasun hintaa ja johtivat siihen, että Kimmo Helistö lopetti saunan pitämisen.

## Suojelu
Rakennuksen julkisivu on suojeltu. Museovirasto teki rakennussuojeluesityksen saunan sisätiloista ja kiinteästä sisustuksesta. Uudenmaan elinkeino-, liikenne- ja ympäristökeskus määräsi Sauna Arlan ensimmäisen kerroksen sisätilat ja niiden kiinteän sisustuksen suojeltaviksi.  Elyn mukaan molempien kerrosten suojelusta olisi seurannut saunan omistavalle taloyhtiölle kohtuuttoman suuria kustannuksia.  

## Lähteet

## Aiheesta muualla

* Sauna Arlan kotisivut
Jäätävää satoa

**Jäätävää satoa** (*The Ice Harvest*) on Harold Ramisin ohjaama yhdysvaltalainen rikoskomedia vuodelta 2005. Sen pääosia esittävät John Cusack ja Billy Bob Thornton. Elokuva pohjautuu Scott Phillipsin vuonna 2000 kirjoittamaan dekkariin, jonka pohjalta käsikirjoituksen on laatinut ohjaajanakin nimeä saanut Robert Benton.

## Näyttelijät

## Arvioita
*Turun Sanomien* Tapani Maskula kehui Bentonin käsikirjoitusta, mutta piti Ramisia tusinaohjaajana. Hänestä juonikuviot eivät kuitenkaan riitä täyttämään edes elokuvan nykymitassa lyhyehköä puolentoista tunnin mittaa.

## Lähteet

## Aiheesta muualla
* 
*
Fredric Wertham

**Fredric Wertham** (vuoteen 1927 *Friedrich Ignatz Wertheimer*; 20. maaliskuuta 1895 München, Saksa – 18. marraskuuta 1981 Kempton, Pennsylvania, Yhdysvallat) oli juutalainen amerikansaksalainen psykiatri. Hän vastusti joukkotiedotusvälineiden ja sarjakuvien väkivaltaista kuvitusta, koska piti sitä haitallisena lasten kehitykselle. Werthamin kuuluisin työ on vuonna 1954 julkaistu kirja *[[Seduction of the Innocent]]*, joka johti Yhdysvaltain kongressin tutkimukseen liittyen sarjakuvateollisuuteen ja sarjakuvien sisältöä rajaavan Comics Code Authorityn perustamiseen. Kirjan lyhennelmä julkaistiin Suomessa Valituissa Paloissa vuonna 1954. Wertham kutsui televisiota "väkivallan kouluksi".

## Elämäkerta

Wertham opiskeli Saksassa ja Englannissa lääketiedettä ja oltuaan kirjeenvaihdossa Sigmund Freudin kanssa päätti erikoistua psykiatriaan. Vuonna 1922 hänet kutsuttiin Yhdysvaltoihin Johns Hopkins Hospitalin Phipps Psychiatric Clicille. Hänestä tuli Yhdysvaltain kansalainen vuonna 1927. Wertham muutti New Yorkiin vuonna 1932 toimiakseen New Yorkin oikeusviraston teettämien mielentilatutkimusten tekemisestä vastaavan klinikan johtajana. Vuonna 1935 Wertham todisti Albert Fishin oikeudenkäynnissä ja julisti hänet syyntakeettomaksi.

## Lähteet
Mendoza-luokka

**Mendoza-luokka** oli Argentiinan laivaston kolmen  J. Samuel White and Companyn vuonna 1929 valmistaman hävittäjän muodostama alusluokka. Kuten usein Latinalaisen Amerikan maissa taloudelliset syyt pakottivat pitämään alukset pitkään palveluksessa ja ne poistettiin vasta 30. huhtikuuta 1962, jolloin niiden tilalle saatiin Yhdysvalloista kolme Fletcher-luokan alusta.

## Alukset
Alukset olivat osa Argentiinan laivaston modernisointia ja ne nimettiin perinteisillä nimillä. Nimet *La Rioja* sekä *Mendoza* olivat olleet vuonna 1914 varattuina Ranskasta hankittaville ja *Tucuman* Saksasta hankittavalle alukselle juuri ennen ensimmäistä maailmansotaa, mitkä sotaan valmistautuvat valtiot takavarikoivat.

Alusten tilaus annettiin J. Samuel Whiten telakalle 1927, jolloin sotalaivojen tilaukset olivat hyvin vähäisiä. Koeajoissa alusten nopeus todettiin tilattua suuremmaksi. Alukset purjehtivat yhdessä Argentiinaan, jonne ne saapuivat marraskuussa. *Tucuman* ja *La Rioja* olivat tehneet 5&nbsp;800 merimailin matkan Lissabonista Puerto Belgranaan ilman välipysähdyksiä.

Vuodesta 1958 alkaen alukset muutettiin sukellusveneentorjuntakykyisiksi saattajiksi.

## Lähteet

*
*

### Viitteet
James Wilson

**James Wilson** voi tarkoittaa jotain seuraavista henkilöistä:

* James Wilson, Yhdysvaltain itsenäisyysjulistuksen allekirjoittaja ja korkeimman oikeuden tuomari
* James Wilson (1805–1860), brittiläinen poliitikko ja The Economist -lehden perustaja
* James Wilson, brittiläinen juoksija, olympiamitalisti Antwerpenin olympialaisissa 1920
* James Q. Wilson, yhdysvaltalainen yhteiskuntatieteilijä, rikkinäisten ikkunoiden teorian esittäjä
* James Wilson, tohtori, geeniterapiahoidon tutkija, joka liittyi Jesse Gelsingerin kuolemantapaukseen
* James Wilson (jalkapalloilija) (s. 1995), englantilainen jalkapalloilija

### Kuvitteellisia henkilöitä
* James Wilson on House-draamasarjan fiktiivinen hahmo, jota näyttelee Robert Sean Leonard
Tron: Evolution

**Tron: Evolution**  on Propaganda Gamesin kehittämä ja Disney Interactive Studiosin julkaisema toimintaseikkailupeli. Peli julkaistiin Microsoft Windowsille, PlayStation 3:lle, PlayStation Portablelle ja Xbox 360:lle.
Peli on esiosa elokuvalle **'.

[[Nintendo DS|Nintendo DS:lle]] ja [[Wii]]lle peli julkaistiin nimellä **Tron Evolution: Battle Grids'''. Pelin kehitti n-Space.

## Äänirooleissa

## Aiheesta muualla
* 
* Virallinen kotisivu US 
* Virallinen kotisivu UK 
* Virallinen kotisivu 
* Traileri 1
* Traileri 2
Tommaso Padoa-Schioppa

**Tommaso Padoa-Schioppa** (23. heinäkuuta 1940 Belluno, Italia – 18. joulukuuta 2010 Rooma, Italia) oli italialainen taloustieteilijä, joka tunnetaan yhtenä Euroopan yhteisön yhteisvaluutta euron alkuunpanijoista.

Padoa-Schioppa suoritti taloustieteiden tohtorin tutkinnon Milanon Bocconin yliopistossa 1966 ja opiskeli myös MIT:ssä Bostonissa. Hän siirtyi Italian keskuspankin palvelukseen 1968. Padoa-Schioppa toimi johtajana Euroopan keskuspankissa (EKP) 1998–2005 ja oli EKP:n ensimmäisen hallituksen jäsen. Hän oli Italian talousministerinä 2006–2008 Romano Prodin pyydettyä häntä elvyttämään tuolloin nollakasvussa ollutta maan taloutta. Hän toimi myös Baselin pankkivalvontakomitean (Basel Committee on Banking Supervision, BCBS) puheenjohtajana.

Padoa-Schioppa tunnettiin intohimoisena eurooppalaisen aatteen ja yhteisvaluutan puolustajana. Hän kuoli sydänkohtaukseen ollessaan illastamassa ystäviensä kanssa.

## Lähteet